Један је од аутора првог Устава ФНРЈ из 1946. године, Уставног закона и других закона који су представљали правне темље ФНРЈ и њених установа. Учествовао је и на Мировној конференцији у Паризу. На Петом и Шестом конгресу КПЈ, биран је у Политбиро Централног комитета КПЈ. Био је члан Председништва Социјалистичког савеза радног народа Југославије, Централног одбора Савеза бораца, редовни члан Српске академије наука и уметности, члан Удружења новинара и Удружења ликовних уметника. Имао је чин резервног генерал-мајора ЈНА.